|  |  |  |
| --- | --- | --- |
|

|  |
| --- |
|  |
|  **REPUBLIKA HRVATSKA****PRIMORSKO-GORANSKA ŽUPANIJA****OPĆINA OMIŠALJ****UPRAVNI ODJEL** |

 |

KLASA: 024-01/24-01/136

URBROJ: 2170-30-24-3

Omišalj, 2. prosinca 2024.

|  |
| --- |
| **POZIV NA DOSTAVU PONUDA****Predmet nabave:** Dobava i ugradnja sustava videonadzora**Evidencijski broj nabave:** 38/24**CPV oznaka:** 32323500 - Oprema za videonadzor |

1. **PODACI O NARUČITELJU:**

**OPĆINA OMIŠALJ,** Prikešte 13, 51513 Omišalj

OIB: 72908368249, MB: 2686473

Telefon: 051/661-970, Fax: 051/661-982

Internetska adresa: [www.omisalj.hr](http://www.omisalj.hr), e-mail: opcina@omisalj.hr

1. **OSOBA ZADUŽENA ZA KONTAKT:**

Kristijan Lončarić, Viši stručni suradnik za javnu nabavu

Tel: 051/661-975, Fax: 051/661-982

e-mail: kristijan.loncaric@omisalj.hr

1. **POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA:**

U smislu članka 80. stavka 2., a u vezi sa člankom 76. Zakona o javnoj nabavi („Narodne novine“ broj 120/16 i 114/22; u daljnjem tekstu: ZJN 2016), Općina Omišalj kao naručitelj nije u sukobu interesa niti sa jednim gospodarskim subjektom.

Nema gospodarskih subjekata s kojima su osobe iz članka 76. stavak 2. točke 2., 3. i 4. ZJN 2016 (članovi Stručnog povjerenstva za jednostavnu nabavu i druge osobe koje su uključene u provedbu ili koje mogu utjecati na odlučivanje Naručitelja u ovom postupku nabave) u sukobu interesa.

1. **VRSTA POSTUPKA:**

Sukladno članku 12. stavak 1. točka 1. ZJN 2016 na ovaj postupak nabave ne primjenjuje se Zakon o javnoj nabavi, s obzirom na to da je procijenjena vrijednost nabave manja od zakonskog praga. Slijedom navedenog, ovaj postupak nabave provest će se sukladno općinskom Pravilniku o provedbi postupaka jednostavne nabave („Službene novine Primorsko-goranske županije“ broj 24/21 i 25/23).

1. **EVIDENCIJSKI BROJ NABAVE:**

38/24.

1. **PROCIJENJENA VRIJEDNOST NABAVE:**

22.000,00 EUR (bez PDV-a).

1. **OPIS PREDMETA NABAVE:**

Dobava i ugradnja sustava videonadzora parkirališta u ulici Pod orišina u naselju Omišalj te 6 (šest) lokacija zelenih otoka na području općine Omišalj.

Predmet nabave potrebno je realizirati sukladno:

* uvjetima ovog Poziva
* Troškovniku koji se stavlja ponuditeljima na raspolaganje kao Prilog 2. ovog Poziva te čini njegov sastavni dio
* Tehničkoj specifikaciji ponuđene robe koja se stavlja ponuditeljima na raspolaganje kao Prilog 3. ovog Poziva te čini njegov sastavni dio
* odredbama Zakona o privatnoj zaštiti („Narodne novine“ broj 16/20 i 114/22; u daljnjem tekstu: ZPZ) te drugih važećih zakona i propisa iz područja vezanih za predmet nabave
* važećim normativima, standardima i pravilima struke.

Sva ponuđena roba mora biti isporučena nova, tehnički ispravna i bez ikakvih oštećenja. Naručitelj zadržava pravo odbiti preuzimanje robe koja je isporučena u stanju različitom od navedenog.

Budući se radi o predmetu nabave za koji Naručitelj zbog njegove prirode ne može unaprijed odrediti točnu količinu pojedinačnih troškovničkih stavki, Troškovnikom su predviđene okvirne količine istih. Stvarni obujam izvršenja pojedinačnih stavaka Troškovnika može biti veći ili manji od predviđenih količina.

Ponuditelji su dužni u jedinične cijene iz ponudbenog Troškovnika uključiti sve troškove neophodne za realizaciju predmeta nabave, poput troškova rada, prijevoza, materijala, montaže, zaštite, osiguranja, podatkovnog prometa, softvera, licenci i sl. Naknade iznad jediničnih cijena navedenih u ponudbenom Troškovniku neće se priznavati.

Ponuditelj je dužan jamčiti za kvalitetu isporučene robe, izvedenih radova i upotrijebljenih materijala u **jamstvenome roku od** **24 (dvadeset četiri) mjeseca** od datuma uredno izvršene primopredaje predmeta nabave Naručitelju.

**Ponuditelj je dužan dobaviti i ugraditi sve sustave nadzora na predviđenim lokacijama, te ih dovesti u stanje pune funkcionalnosti, odnosno potpune tehničke ispravnosti do 31. prosinca 2024.** Spomenuti rok predstavlja bitan sastojak ugovora o nabavi te nepridržavanje istog predstavlja osnovu za bezuvjetan raskid ugovora o nabavi od strane Naručitelja.

U slučaju nepridržavanja obveza preuzetih ugovorom o nabavi od strane odabranog ponuditelja, Naručitelj mu ima pravo obračunati i naplatiti ugovorom definiranu kaznu.

CPV oznaka: 32323500 - Oprema za videonadzor.

1. **MJESTO IZVRŠENJA PREDMETA NABAVE:**

Sustavi videonadzora ugrađuju se na sljedećim lokacijama na području općine Omišalj:

1. Sustav videonadzora parkirališta: ulica Pod orišina u naselju Omišalj, k.č.br. 1430, 1431, 1434, 1436/2, 1437, 1438, 1439/2, 1439/3, 1446/1, 1446/2, 1446/3, 1446/4, 1446/5, 1447, 1148/1, 1448/2 i 10244/1, sve k.o. Omišalj (važeća izmjera), odnosno k.č.br. 1436 i 1437, obje k.o. Omišalj-Njivice (nova izmjera).
2. Sustavi videonadzora zelenih otoka:
* ulica Pod orišina u naselju Omišalj, na parkiralištu, k.č.br. 1446/1, 1446/2, 1446/3, 1446/4, 1446/5 i 1447, sve k.o. Omišalj (važeća izmjera), odnosno k.č.br. 1436, k.o. Omišalj-Njivice (nova izmjera)
* ulica Kačini u naselju Omišalj, kod Spomen parka, k.č.br. 1006/1 i 1006/2, sve k.o. Omišalj (važeća izmjera), odnosno k.č.br. 4413, k.o. Omišalj-Njivice (nova izmjera)
* ulica Bjanižov u naselju Omišalj, kod parkirališta, k.č.br. 1368/2, k.o. Omišalj (važeća izmjera), odnosno k.č.br. 1500, k.o. Omišalj-Njivice (nova izmjera)
* ulica Primorska cesta u naselju Njivice, kod parka, k.č.br. 10359/1, k.o. Omišalj-Njivice
* ulica Put Postana u naselju Njivice, pokraj kbr. 1, k.č.br. 10504/1, k.o. Omišalj-Njivice
* ulica Stražbica u naselju Njivice, pokraj kbr. 1, k.č.br. 11562, k.o. Omišalj-Njivice.
1. **VRSTA I TRAJANJE UGOVORA**

Temeljem provedenog postupka sklopit će se ugovor o nabavi robe.

Ugovor se sklapa na razdoblje do 31. prosinca 2024.

Ugovor o nabavi stupa na snagu s danom potpisa posljednje ugovorne strane.

1. **NAČIN, ROKOVI I UVJETI PLAĆANJA**

Obračun naknade za realizaciju posla vršit će se temeljem stvarno realiziranih količina troškovničkih stavki te primjenom jediničnih cijena iz ponudbenog Troškovnika. Plaćanje će se izvršiti u roku od 30 dana od dana zaprimanja valjanog elektroničkog računa (eRačuna) ispostavljenog temeljem uredne realizacije posla u cijelosti.

Sukladno Zakonu o elektroničkom izdavanju računa u javnoj nabavi („Narodne novine“ broj 94/18), odabrani Ponuditelj je u obvezi izdavati i slati elektroničke račune (eRačune) i prateće isprave Naručitelju u strukturiranom elektroničkom formatu i sukladno europskoj normi, na e-adresu: ana.cetina@omisalj.hr.

1. **ROK VALJANOSTI PONUDE:**

45 dana.

1. **ODREDBE O NORMAMA:**

Naručitelj je pojedine dijelove natječajne dokumentacije formulirao na način da isti upućuju na nacionalne norme kojima su prihvaćene europske norme, europska tehnička odobrenja, zajedničke tehničke specifikacije, međunarodne norme, druge tehničke referentne sustave koje su utvrdila europska normizacijska tijela, ili ukoliko bilo koji od prethodnih ne postoji, na nacionalne norme, nacionalna tehnička odobrenja ili nacionalne tehničke specifikacije, pri čemu je svako upućivanje popraćeno izrazom „ili jednakovrijedno“. Naručitelj ne smije odbiti ponudu zbog toga što ponuđeni radovi, roba ili usluge nisu u skladu s normama na koje je uputio, ako ponuditelj u ponudi na zadovoljavajući način Naručitelju dokaže, bilo kojim prikladnim sredstvom, što uključuje i sredstva dokazivanja iz članka 213. ZJN 2016, da ponuđeni radovi, roba ili usluge na jednakovrijedan način zadovoljavaju zahtjeve definirane natječajnom dokumentacijom

1. **DOKUMENTI KOJI SE DOSTAVLJAJU UZ PONUDU:**
	1. **Dokaz sposobnosti za obavljanje profesionalne djelatnosti**

Izvadak iz sudskog, obrtnog, strukovnog ili drugog odgovarajućeg registra države poslovnog nastana.

**NAPOMENA: Gospodarski subjekti s poslovnim nastanom u Republici Hrvatskoj nisu obvezni dostaviti navedeni dokument. Naručitelj će izvršiti provjeru podataka u sudskom ili obrtnom registru.**

* 1. **Odobrenje nadležnog ministarstva za obavljanje poslova djelatnosti privatne zaštite**

Privatna zaštita je definirana člankom 1. stavkom 2. ZPZ kao sigurnosna gospodarska djelatnost koja se provodi radi postizanja prihvatljive razine privatne i javne sigurnosti građana i njihove imovine te održavanja reda i mira u ugovornom opsegu. Člankom 4. stavkom 1. ZPZ propisano je da djelatnost privatne zaštite mogu obavljati isključivo pravne osobe i obrtnici te unutarnje službe zaštite koji imaju odobrenje nadležnog ministarstva za obavljanje tih poslova. Iz navedenog proizlazi da predmet nabave može realizirati isključivo gospodarski subjekt kojemu je izdano spomenuto odobrenje, slijedom čega je isto potrebno dostaviti u sklopu ponude, sve u svrhu osiguranja realizacije predmeta nabave sukladno važećim propisima.

* 1. **Popunjeni, potpisani i pečatom ovjereni Ponudbeni list**

Ponudbeni list mora biti u cijelosti popunjen, potpisan od strane ovlaštene osobe ponuditelja i ovjeren pečatom. Obrazac Ponudbenog lista stavlja se na raspolaganje ponuditeljima kao Prilog 1. ovog Poziva.

* 1. **Popunjeni, potpisani i pečatom ovjereni Troškovnik**

Troškovnik mora biti u cijelosti popunjen, potpisan od strane ovlaštene osobe ponuditelja i ovjeren pečatom. Nije dopušteno upisivanje dodatnih ili izbacivanje pojedinih dijelova Troškovnika. Ako ponuditelj ne ispuni sve tražene stavke iz Troškovnika ili promijeni tekst naveden u Troškovniku, takav Troškovnik smatrat će se nepotpunim i nevažećim. Obrazac Troškovnika stavlja se na raspolaganje ponuditeljima kao Prilog 2. ovog Poziva.

* 1. **Popunjena, potpisana i pečatom ovjerena** **Tehnička specifikacija** **ponuđene robe**

Tehnička specifikacija ponuđene robe (u daljnjem tekstu: Tehnička specifikacija) mora biti u cijelosti popunjena, potpisana od strane ovlaštene osobe ponuditelja i ovjerena pečatom. Nije dopušteno upisivanje dodatnih ili izbacivanje pojedinih dijelova Tehničke specifikacije. Ako ponuditelj ne ispuni sve tražene stavke iz Tehničke specifikacije ili promijeni tekst Tehničke specifikacije, takva Tehnička specifikacija smatrat će se nepotpunom i nevažećom. Obrazac Tehničke specifikacije stavlja se na raspolaganje ponuditeljima kao Prilog 3. ovog Poziva.

* 1. **Tehnička dokumentacija ponuđene robe**

Ponuditelj je obvezan ponudi priložiti dokumentaciju kojom dokazuje da ponuđena roba zadovoljava minimalne uvjete propisane Tehničkom specifikacijom (tehnička specifikacija proizvođača, tehnički list, upute za montažu ili drugi jednakovrijedan dokument). **Traženu dokumentaciju potrebno je dostaviti za opremu iz stavaka 1.2., 2.2, 2.3., 3.2. i 3.3. Troškovnika.** Tražena dokumentacija može biti na engleskom jeziku. **U slučaju da Naručitelj iz dostavljene dokumentacije ili drugih javno dostupnih izvora niti nakon pojašnjenja ponuditelja nije u mogućnosti utvrditi da ponuđena roba odgovara uvjetima definiranima Tehničkom specifikacijom ponuda će biti odbačena kao neprihvatljiva.**

* 1. **Potvrda Porezne uprave o stanju duga koja ne smije biti starija od 30 dana računajući od dana objave ovog Poziva**

Naručitelj će isključiti ponuditelja iz postupka ukoliko isti nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu je sukladno posebnim propisima odobrena odgoda plaćanja navedenih obveza. Sukladno članku 150. Općeg poreznog zakona („Narodne novine“ broj 115/16, 106/18, 121/19, 32/20, 42/20 i 114/22), dospjeli porezni dug koji ne prelazi iznos od 1,33 EUR neće se smatrati poreznim dugom u smislu uvjeta ovog Poziva.

1. **NAČIN IZRADE PONUDE:**

Ponuditelj se pri izradi ponude mora pridržavati zahtjeva i uvjeta iz ovog Poziva.

Ponuda se izrađuje na hrvatskom jeziku i latiničnom pismu. Dokumenti iz ponude mogu biti i na nekom drugom jeziku, ali se u tom slučaju obavezno prilaže i prijevod na hrvatski jezik.

Ponuda se piše neizbrisivom tintom (pisano rukom ili ispisom putem pisača).

Ponuda se izrađuje na način da čini cjelinu.Ponuda se uvezuje na način da se onemogući naknadno vađenje ili umetanje listova. Dijelove ponude kao što su jamstvo za ozbiljnost ponude, mediji za pohranjivanje podataka i sl., koji ne mogu biti uvezani, ponuditelj obilježava nazivom i navodi u ponudi kao dio ponude. Ako je ponuda izrađena od više dijelova, ponuditelj mora u ponudi navesti od koliko se dijelova ponuda sastoji.

Stranice ponudese označavaju brojem na način da je vidljiv redni broj stranice i ukupan broj stranica ponude. Ako je ponuda izrađena od više dijelova, stranice se označavaju na način da svaki sljedeći dio ponude započinje rednim brojem koji se nastavlja na redni broj stranice kojim završava prethodni dio. Ako je dio ponude dokument koji je izvorno numeriran (primjerice katalozi), ponuditelj ne mora taj dio ponude ponovno numerirati.

Ponuda sedostavlja u izvorniku.

**Ispravci** u ponudi moraju biti izrađeni na način da su vidljivi te uz ispravke mora biti naveden datum ispravka i potpis ponuditelja.

U roku za dostavu ponuda ponuditelj može svoju ponudu izmijeniti, dopuniti ili od iste odustati. Ako ponuditelj tijekom roka za dostavu **mijenja ili dopunjava ponudu**, smatra se da je ponuda dostavljena u trenutku dostave posljednje izmjene.

**Sve dokumente koje Naručitelj zahtijeva ponuditelj može dostaviti u neovjerenoj preslici.** Neovjerenom preslikom smatra se i neovjerena preslika elektroničke isprave na papiru. Naručitelj može od odabranog ponuditelja s kojim namjerava sklopiti ugovor zatražiti dostavu izvornika ili ovjerenih preslika traženih dokumenata.

1. **NAČIN DOSTAVE PONUDE:**

Ponudu je potrebno dostaviti u zatvorenoj omotnici ispunjenoj na sljedeći način:

* na prednjoj stranici omotnice potrebno je naznačiti slijedeće:

|  |
| --- |
| **OPĆINA OMIŠALJ** **Prikešte 13****51513 Omišalj****Predmet nabave: Dobava i ugradnja sustava videonadzora****Ev. br. nabave: 38/24****NE OTVARATI** |

* na poleđini ili u gornjem lijevom kutu omotnice potrebno je naznačiti sljedeće:

|  |
| --- |
| **< Naziv i adresa Ponuditelja / članova zajednice gospodarskih subjekata>** |

Ukoliko omotnica nije u skladu s navedenim, Naručitelj neće snositi odgovornost u slučaju gubitka ili preranog otvaranja ponude.

Ponudu je potrebno dostaviti do krajnjeg roka za dostavu naznačenog u točki 17. ovog Poziva. Izmjena ili dopuna ponude dostavlja se na isti način kao i ponuda, uz naznaku „Izmjena“ odnosno „Dopuna“. Ponuda se ne može mijenjati nakon isteka roka za dostavu.

Naručitelj je sukladno odredbama Uredbe o uredskom poslovanju („Narodne novine“ broj 75/21) evidentirati dospjela pismena i druge dokumente u informacijskom sustavu uredskog poslovanja („ePisarnici“) u digitalnom obliku. **Slijedom navedenog, svaki od ponuditelja je dužan ponudu, osim u fizičkom obliku (u zatvorenoj omotnici), dostaviti i u digitalnom obliku, i to u formi skena izvornika ponude u .pdf formatu.**

Ponuda u digitalnom obliku dostavlja se Naručitelju na jedan od sljedećih načina:

* elektroničkom poštom, na e-mail adresu kristijan.loncaric@omisalj.hr, **isključivo po isteku roka za dostavu ponuda.** Naručitelj neće snositi odgovornost u slučaju preranog uvida u ponudu ukoliko je ista dostavljena prije isteka roka za dostavu ponuda
* kao prilog ponudi u fizičkom obliku, u kojem slučaju se sken ponude učitava na prikladni medij (CD/DVD/USB stick) koji se dostavlja u zatvorenoj omotnici zajedno s ponudom. S obzirom da se u spomenutom slučaju dostavljeni medij smatra dijelom ponude, Naručitelj ga neće vratiti ponuditelju po dovršetku postupka, odnosno isti će biti trajno pohranjen u arhivu Naručitelja.

**Ponuditelj je dužan izvornik ponude prije dostave skenirati i pohraniti u .pdf formatu.** Ponudu u ovom obliku Naručitelju naknadno dostavlja isključivo odabrani ponuditelj temeljem Odluke o odabiru najpovoljnije ponude, u svrhu njenog prilaganja ugovoru koji će se sklopiti između Naručitelja i odabranog ponuditelja.

1. **NAČIN ODREĐIVANJA CIJENE PONUDE:**

Cijena ponude iskazuje se za cjelokupan predmet nabave. Ponuditelj je obvezan cijenu ponude iskazati u eurima. U cijenu ponude su uračunati svi troškovi i popusti, bez poreza na dodanu vrijednost (PDV), koji se iskazuje zasebno*.* Ukupnu cijenu ponude čini cijena ponude uvećana za iznos PDV-a. Cijena ponude je nepromjenjiva.

**Ukoliko ponuditelj nije u sustavu PDV-a ili je predmet nabave oslobođen od obveze plaćanja PDV-a**, na mjesto predviđeno za upis cijene ponude s PDV-om upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

1. **KRITERIJ ZA ODABIR PONUDA:**

Kriterij odabira ponude je najniža cijena.

S obzirom da Naručitelj ne može koristiti pravo na pretporez uspoređuju se cijene ponude s PDV-om.

1. **ROK ZA DOSTAVU PONUDA:**

**~~10.~~ 11. prosinca 2024. do 13:00.**

Pod prihvatljivim ponudama podrazumijevaju se ponude dostavljene na adresu Naručitelja unutar gore navedenog roka. Ponude pristigle nakon isteka roka za dostavu ponuda neće se otvarati, **bez obzira na način dostave,** te će se obilježiti kao zakašnjelo pristigle ponude i kao takve će se odmah vratiti gospodarskim subjektima koji su ih dostavili.

1. **OTVARANJE, PREGLED I OCJENA PONUDA:**

Otvaranje ponuda održat će se ~~10.~~ 11. prosinca 2024. u 13:00 u prostorijama zgrade Upravnog odjela Općine Omišalj, Prikešte 13, Omišalj, bez prisustva javnosti.

U postupku pregleda i ocjene ponuda Naručitelj može, poštujući pri tome načela transparentnosti i jednakog tretmana, od ponuditelja u primjerenom roku tražiti pojašnjenje odnosno upotpunjavanje dostavljenih dokumenata, ako su informacije ili dokumentacija koju je dostavio nepotpuni ili pogrešni ili se takvima čine ili ako nedostaju određeni dokumenti. Navedeno postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave.

U slučaju da odabrani ponuditelj odbije potpisati ugovor koji je u skladu s uvjetima ovog Poziva Naručitelj će pristupiti sklapanju ugovora s sljedeće rangiranim najpovoljnijim ponuditeljem, ukoliko je primjenjivo.

Naručitelj će poništiti ovaj postupak nabave ukoliko:

* postanu poznate okolnosti zbog kojih ne bi došlo do pokretanja postupka nabave, da su bile poznate prije
* postanu poznate okolnosti zbog kojih bi sadržaj ovog Poziva i/ili priložene mu dokumentacije bio bitno drugačiji, da su bile poznate prije
* je cijena svih ponuda u postupku jednostavne nabave jednaka ili veća od zakonski propisanih pragova za javnu nabavu
* nije pristigla niti jedna ponuda
* nakon isključenja ponuditelja ili odbijanja ponuda ne preostane nijedna valjana ponuda,
* je cijena najpovoljnije ponude veća od procijenjene vrijednosti nabave, osim ako Naručitelj ima ili će imati osigurana sredstva.
1. **DOSTAVA OBAVIJESTI O ODABIRU ILI PONIŠTENJU POSTUPKA:**

Obavijest o odabiru najpovoljnije ponude zajedno sa preslikom Zapisnika o otvaranju, pregledu i ocjeni ponuda, odnosno Obavijest o poništenju postupka, dostavlja se svakom Ponuditelju na dokaziv način u roku od 15 dana od isteka roka za dostavu ponuda.

U slučaju da su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

1. **POVJERLJIVOST PODATAKA TE JAVNA OBJAVA UGOVORA O NABAVI I PONUDA:**

Naručitelj se internim aktima obvezao da će javno objavljivati (među ostalim) podatke o svim sklopljenim ugovorima o nabavi te njihovoj realizaciji na mrežnoj stranici „Transparentnost“, dostupnoj na poveznici <https://omisalj.transparentor.org/>.

Slijedom navedenog, smatrat će se da je svaki gospodarski subjekt koji podnese ponudu u sklopu predmetnog postupka nabave, ukoliko bude odabran kao najpovoljniji ponuditelj u istom, suglasan s javnom objavom sklopljenog ugovora o nabavi na prethodno navedenoj mrežnoj stranici, koja objava može dodatno uključivati i sastavne dijelove ugovora o nabavi (poput ponude odabranog ponuditelja), dodatke ugovoru o nabavi, kao i pripadajuće podatke o realizaciji ugovora o nabavi (npr. računi, otpremnice, zapisnici, podaci o izvršenim uplatama te sva druga relevantna dokumentacija).

1. **PRILOZI:**
2. Obrazac Ponudbenog lista
3. Obrazac Troškovnika
4. Obrazac Tehničke specifikacije ponuđene robe.

 **PROČELNICA**

**Maja Mahulja, dipl. oec., v.r.**